open-index/open-wikipedia-markdown huggingface dataset:
הקאסה-גרנדה

**הקאסה-גרנדה** (באנגלית: **The Casagrandes**) היא סדרת טלוויזיה מונפשת אמריקאית מסוגת קומדיה, המשודרת בערוץ ניקלודיאון. הסדרה היא ספין אוף לסדרה "הרעשנים". היא עוקבת אחרי חיי היום יום של רוני אן סנטיאגו ומשפחתה. במרץ 2024 נטפליקס וניקלודיאון הוציאו סרט באורך מלא בשם "הקאסה-גרנדה: הסרט", אשר מבוסס על הסדרה ומשמש כסיומה.

## תקציר עלילה
הסדרה עוקבת אחרי רוני אן סנטיאגו לאחר המעבר שלה ושל אחיה הגדול בובי לבית המשפחה המורחבת שלהם, סבא וסבתא הקטור ורוסה, הדודים פרידה וקרלוס, בני הדודים קרלוטה, סיג'יי, קארל וקרליטוס וחיות המחמד שלהם לאלו וסרג'יו. האירועים שהובילו לסדרה התחילו בפרק 39 בעונה ה-2 בהרעשנים ("כאוס יחסי"), בובי, רוני אן ואמם מריה, אמורים לבקר את משפחתם לסוף השבוע, אך לבסוף עוברים לשם באופן קבוע.

## דמויות
* **רונלדה "רוני אן" סנטיאגו** (עדי ביטי) - אחותו הצעירה של בובי והגיבורה הראשית של הסדרה. בעלת אופי קשוח, חובבת היאבקות בידורית וסקייטבורד. לבושה האופייני הוא קפוצ'ון סגול, מכנסונים, נעליים שחורות וגרביים גבוהים סגולים.
* **רוברטו "בובי" אלחנדרו מרטינז מילאן לואיז סנטיאגו הבן** (גילן שחף) - אחיה הגדול של רוני אן, עובד במכולת של הקטור, סבו.
***מריה קאסה גראנדה-סנטיאגו** (שירלי לילו) - אמם של בובי ורוני אן ואחותו של קרלוס,ובתם של רוזה והקטור.רופאה במקצועה.
* **סיד צ'אנג** (עינת אזולאי) - חברתה הטובה ביותר של רוני אן ושכנה שלה. לבושה האופייני הוא חולצה כחולה, מכנסונים וקשת ורודה.
* **רוזה קאסה-גראנדה** (תמי ברק) - סבתם של רוני אן, בובי, ושאר הילדים. ידועה ביכולות הבישול הגבוהות שלה ובאמונות הטפלות שלה. מכונה גם "אבואלה".
* **הקטור רודריגו קאסה-גרנדה** **גוטיירז** (ליאור חקון) - סבם של רוני אן ובובי, בעל מכולת. מכונה גם "אבואלו". אוהב רכילות.
* **קרלוס קאסה-גרנדה** (גילן שחף) - אביהם של קרלוטה, קארל, קרליטו וסיג'יי, דודם של רוני אן ובובי ופרופסור.
* **פרידה קאסה-גרנדה** (דנה שחר) - אמם של קרלוטה, קרל, קרליטו וסיג'יי, דודתם של רוני אן ובובי וצלמת.
* **קארל קאסה-גרנדה** (גיא זיידמן) - בן הדוד של רוני אן ובובי ואח של קרלוטה, קרליטו וסיג'יי. מאוהב בלורי (בת זוגו של בובי).
* **קרלוס ג'וניור (סיג'יי) קאסה-גרנדה** (ליאור חקון) - בן הדוד של רוני אן ובובי ואח של קארל, קרלוטה וקרליטו.
* **קרלוטה קאסה-גרנדה** (עינת אזולאי) - בת הדודה של רוני אן ובובי והאחות הגדולה של קארל, קרליטו וסיג'יי. חובבת איפור ואופנה.
* **קרליטוס קאסה-גרנדה** (טליה ברקאי) - בן הדוד של רוני אן ובובי, האח הקטן של קרלוטה, סיג'יי וקארל. נוהג לחקות את בני המשפחה. בעל שיער ג'ינג'י.
* '''לאלו (אפקטים קוליים שסופקו על ידי די בראדלי בייקר)

## סקירת סדרה

## פרקים
### עונה 1

### עונה 2

### עונה 3

## קישורים חיצוניים
* 

* 

## הערות שוליים

קטגוריה:ניקלודיאון: תוכניות וסדרות
קטגוריה:הרעשנים
קטגוריה:סדרות טלוויזיה אמריקאיות שעלו לשידור בשנת 2019
Reason

**Reason** (בעברית: **סיבה**) הוא אלבומה השני של הזמרת מלאני סי, אשר יצא ב-10 במרץ 2003 על ידי וירג'ין רקורדס. האלבום הגיע למקום ה-5 בבריטניה ומכר כ-30 אלף עותקים בשבוע הראשון ליציאתו ובסופו של דבר הגיע למעמד זהב במדינה עם מכירות של כ-101 אלף עותקים, אם כי מדובר בנפילה מסחרית ביחס לאלבומה הקודם אשר מכר קרוב ל-900 אלף עותקים במדינה. גם בשאר העולם האלבום לא הצליח לשחזר את הצלחת האלבום הקודם כאשר מכר חצי מיליון עותקים בלבד בכל העולם. הביקורות על האלבום היו מעורבות.

## רקע
לאחר ההתפרקות של הספייס גירלז מלאני המשיכה את קריירת הסולו שלה ובכך הפכה לאמנית היחידה מהלהקה שעשתה זאת בניגוד לשאר בנות הלהקה שפרשו מקריירה מוזיקלית או פוטרו מחברות התקליטים שלהם. לאחר שסיימה לקדם את אלבומה הקודם, בנובמבר 2001 חזרה לאולפן להקליט את אלבומה השני אותו הקליטה עד ספטמבר 2002. במהלך ההקלטות לאלבום חברת התקליטים שלה הייתה מודאגת מהכיוון המוזיקלי אליו הלכה מלאני מאחר שהלהיטים הגדולים באלבומה הקודם היו מאופניים במוזיקת R&B ודאנס בניגוד לכוון המוזיקלי אליו מלאני רצתה ללכת שזה פופ-רוק. האלבום היה במקור צפוי לצאת בנובמבר אך מסיבות לא ידועות הוא נדחה. בעקבות כך החלו להיות מופצות שמועות כחברת התקליטים של מאלני דרשה ממנה לרדת במשקל לפניי יציאת האלבום. מלאני טענה כי שמועות אלו אינן נכונות שומערכת היחסים שלה עם חברת התקליטים שלה היא "פנטסטית".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי מלאני סי
קטגוריה:אלבומים שהופקו על ידי מריוס דה פריס
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
הלגיון השני בריטניקה

**הלגיון השני בריטניקה** (בלטינית: **Legio II Brittannica**) היה לגיון רומאי, אשר הוצב בבריטניה.

## היסטוריה
המידע על הלגיון מועט. השם "הלגיון השני בריטניקה" נזכר רק בנוטיטיה דיגניטטום, אולם מקובל כיום להאמין כי הוא זהה עם "הלגיון השני בריטניוס" הנזכר במקורות אחרים מאותה תקופה. כפי ששמו מעיד עליו, הלגיון הוצב בפרובינקיה הרומית בריטניה, וידוע כי הוא פעל באזור בסוף המאה השלישית, המאה הרביעית והשנים הראשונות של המאה החמישית. עם זאת, ישנה מחלוקת בשאלה באילו נסיבות הלגיון הוקם. ישנם הסוברים כי הקיסר גליאנוס הקים אותו על בסיס יחידות שנלקחו מהלגיון השני אוגוסטה. דעה אחרת גורסת שהלגיון הוקם במהלך המרד של קאראוסיוס, אשר השתלט על גאליה ובריטניה והכריז על עצמו כ"קיסר הצפון" במשך שבע שנים. לפי טענה זו, הלגיון הוקם בידי קאראוסיוס (או בידי יורשו אלקטוס), ולאחר דיכוי המרד התמזג עם הצבא הרומי הסדיר. ישנה הערכה כי לאחר הנסיגה של הקיסר פלביוס אוגוסטוס הונוריוס מבריטניה ב-407 הלגיון פורק, אולם הדבר אינו ודאי.

## קישורים חיצוניים

* הלגיון השני בריטניקה, באתר livius.org 
* הלגיון השני בריטניקה, באתר Imperiumromanum.com 

## הערות שוליים

שני בריטניקה
סאמרסלאם (1996)

**סאמרסלאם (1996)** היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE). האירוע נערך ב-18 באוגוסט 1996, בגאנד ארנה שבקליבלנד, אוהיו. האירוע היה האירוע התשיעי בסדרת אירועי סאמרסלאם.

שמונה קרבות התנהלו באירוע, כולל אחד שהוקלט לתוכנית *Free for All*. בקרב המרכזי, שון מייקלס ניצח את ויידר ושמר על אליפות העולם במשקל כבד של ה-WWF.

## רקע

סאמרסלאם הוא אירוע שלם וצפה שנתי, המופק על ידי ה-World Wrestling Federation (ה-WWF, כיום ה-WWE) במתכונת של חודש אוגוסט מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".

פארוק היה אמור להתחרות נגד אחמד ג'ונסון על האליפות הבין יבשתית של ה-WWF, אך קרב זה לא התקיים עקב פציעה שג'ונסון ספג.

## אירוע

בקרב שהתקיים לפני האירוע והוקלט במסגרת התוכנית *Free for All*, סטון קולד סטיב אוסטין התחרה נגד יוקוזונה. עמוד החבל העליון נשבר לאחר שיוקוזונה ניסה לבצע על אוסטין את מהלך הסיום שלו, הבונזאי דרופ, מה שאפשר לאוסטין לנצל זאת ולהבטיח את הניצחון.

המראיין טוד פטנגיל אירח מסיבת "חוף ביקיני" במהלך התוכנית *Free for All*, שבו הייתה בריכה אשר הייתה פתוחה לכולם. האורחים היו סאני, סייבל, מארק מרו, הסמוקינג גאנס, מרלנה, גולדאסט, T.L. הופר, Who, ג'רי לולר, הבושווקרס, אלדו מונטויה, האנטר הרסט הלמסלי ושון מייקלס.

פול ברר בגד באנדרטייקר כשהחליט להצטוות עם יריבו המר של אנדרטייקר, מנקיינד.

במקור, ויידר זכה באליפות העולם במשקל כבד של ה-WWF פעמיים, האחד כתוצאה מספירת חוץ (לאחר שהטיח את מייקלס על מעקה הבטיחות), והאחר, כתוצאה מפסילה (כשמייקלס תקף את ויידר שוב ושוב עם מחבט הטניס של קורנט). לעומת זאת, מכיוון שחגורת אליפות לא יכולה להחליף ידיים בנסיבות אלו, אלא רק כתוצאה מהצמדה או הכנעה, קורנט דרש שהקרב יאותחל בפעמיים האלה. נשיא ה-WWF, גורילה מונסון, אפשר לכך לקרות. לבסוף, מייקלס הצליח לנצח את ויידר ולשמור על התואר.

## תוצאות

## אישיויות אחרות על המסך

## קישורים חיצוניים
* 

## הערות שוליים

קטגוריה:מופעי ה-WWE
הלגיון השלישי דיוקלטיאנה

**הלגיון השלישי דיוקלטיאנה** (בלטינית: **Legio III Diocletiana**) היה לגיון רומאי, אשר הוקם בידי הקיסר דיוקלטיאנוס והוצב במצרים.

## היסטוריה
המידע על הלגיון מועט. הוא הוקם בידי הקיסר דיוקלטיאנוס לאחר שזה האחרון ארגן מחדש את הפרובינקיה הרומית במצרים בשנת 298, ולפיכך הלגיון נקרא על שמו. הלגיון הוצב באלכסנדריה לצד הלגיון השני טראיאנה. במהלך המאה הרביעית הועברו יחידות שונות מהלגיון לדרום מצרים, והוצבו בתבאי וקום אומבו. בתקופת הקיסר תאודוסיוס הראשון הוקם לגיון נוסף אשר נקרא "הלגיון השלישי דיוקלטיאנה תבאיורום" (על שם העיר תבאי) ואשר נועד להוות "לגיון תאום" ללגיון השלישי דיוקלטיאנה. נראה כי בלגיון המקורי שולבו יחידות גרמאניות, בעוד בלגיון החדש שולבו יחידות מצריות. הלגיון החדש הועבר למוקדון בעוד הלגיון המקורי נותר במצרים. לפי נוטיטיה דיגניטטום בתחילת המאה החמישית הלגיון עדיין היה מוצב במצרים.

ישנם חוקרים המזהים את הלגיון הזה בתור "הלגיון התבאני" הנזכר באגדות נוצריות כמי שכל חייליו התנצרו. חוקרים אחרים דוחים את הסיפור מעיקרו. 

## קישורים חיצוניים
* הלגיון השלישי דיוקלטיאנה, באתר livius.org 
* הלגיון השלישי דיוקלטיאנה, באתר Imperiumromanum.com 

שלישי דיוקלטיאנה
הלגיון השלישי הרקוליה

**הלגיון השלישי הרקוליה** (בלטינית: **Legio III Herculia**) היה לגיון רומאי, אשר הוקם בידי הקיסר דיוקלטיאנוס והוצב באיליריקום.

## היסטוריה
המידע על הלגיון מועט. הוא הוקם בידי הקיסר דיוקלטיאנוס, ככל הנראה בתחילת שנות שלטונו. הלגיון נקרא "הרקוליה" אשר משמעותו "מוקדש להרקולס". דיוקלטיאנוס קרא לו כך כמחווה לשותפו לשלטון מקסימיאנוס, אשר הרקולס היה פטרונו. הלגיון נועד במקור להגן על פרובינקיה כלשהי, אולי רייטה, אולם בפועל הועבר לאיליריקום. בסוף המאה הרביעית הועברו לאזור גם יחידות מהלגיון השלישי איטליקה. על פי נוטיטיה דיגניטטום בתחילת המאה החמישית הלגיון עדיין היה מוצב שם.

## קישורים חיצוניים
* הלגיון השלישי הרקוליה, באתר livius.org 
* הלגיון השלישי הרקוליה, באתר Imperiumromanum.com 

## הערות שוליים

שלישי הרקוליה
הת'ר סמול

**הת'ר סמול** (באנגלית: **Heather Small**; נולדה ב-20 בינואר 1965) היא זמרת ושחקנית אנגלייה.

## ביוגרפיה
סמול נולדה ב-20 בינואר 1965 בלונדון שב.

ב-1987–1990, סמול הייתה חברה בלהקת הוט האוס . בנוסף, סמול חברה בלהקת אם פיפל.

ב-2000, הוציאה את אלבום המוזיקה הראשון שלה, *[[Proud (אלבום של הת'ר סמול)|Proud]]*. בין השירים שבאלבום המוזיקה, מופיע השיר "Proud".

ב-24 ביולי 2006, הוציאה את אלבום המוזיקה השני שלה, *Close to a Miracle*.

ב-29 ביולי 2022, היא הוציאה את אלבום האולפן השלישי שלה, *Colour My Life*.

## דיסקוגרפיה
* 2000: *[[Proud (אלבום של הת'ר סמול)|Proud]]*
* 2006: *Close to a Miracle*
* 2022: *Colour My Life*

## קישורים חיצוניים

* 

## הערות שוליים

קטגוריה:זמרות בריטיות
קטגוריה:שחקניות קולנוע וטלוויזיה אנגליות
קטגוריה:משתתפי הזמר במסכה (תוכנית טלוויזיה בריטית)
קטגוריה:בריטיות שנולדו ב-1965
Better in Time

**Better in Time** (בעברית: **ישתפר עם הזמן**) הוא סינגל שהוקלט על ידי הזמרת-יוצרת הבריטית ליאונה לואיס, מתוך אלבום הבכורה השני שלה, Spirit. השיר יצא לאור ב-9 במרץ 2008, על ידי חברות התקליטים סייקו מיוזיק וג'יי רקורדס, כסינגל השלישי מתוך האלבום. האיי-סייד של השיר הוא הלהיט "Footprints in the Sand".

עם יציאתו נכנס השיר אל המקום השני במצעד הסינגלים הבריטי.

## רקע וכתיבה
השיר נכתב על ידי ג'יי. אר. רותם ואנדראה מרטין והופק על ידי ג'יי. אר. רותם גם כן. איגוד תעשיית ההקלטות הבריטי העניק לשיר את תואר הזהב על מכירות של למעלה מ-400,000 עותקים במדינה, מה שהופך אותו לאחד משיריה הנמכרים ביותר של לואיס.

כמה שנים לאחר צאתו, עלה השיר לרשת הזרמת המדיה, ספוטיפיי.

## וידאו קליפ
הווידאו קליפ הרשמי של השיר הועלה לערוץ היוטיוב של ליאונה לואיס באוקטובר 2009. בתחילת הקליפ, ניתן לראות את לואיס יושבת על כיסא, תוך שהתמונה מוצגת בשחור-לבן. בהמשך, ניתן לראות צילום בצבע ואת לואיס רוקדת לצלילי השיר. את הקליפ ביימה סופי מולר.

נכון למרץ 2020, מונה הצפיות של הקליפ עומד על למעלה מ-165 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליאונה לואיס
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:וידאו קליפים שבוימו על ידי סופי מולר
קטגוריה:שירי צדקה
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת סייקו מיוזיק
רעידת האדמה בזאגרב (2020)

**רעידת האדמה ב[[זאגרב]]** שבקרואטיה הייתה רעידת אדמה שהתרחשה ב-22 במרץ 2020 ב-06:24:03 לפי השעון המקומי (05:24:03 בשעון UTC). ברעידת אדמה זו, שהייתה בעוצמה של 5.5 בסולם מגניטודה לפי מומנט, נהרג אדם אחד ו-26 נפצעו.

רעידת אדמה זו התרחשה בראשית מגפת הקורונה העולמית, מה שגרם לקשיים באכיפה של אמצעי ריחוק חברתי שקבעה הממשלה המקומית. כמו כן, הרעידה התרחשה במהלך נשיאות קרואטיה על מועצת האיחוד האירופי.

הרעידה גרמה לנזקים כספיים המוערכים בכ-11.7 מיליארד דולר אמריקאי.

## קישורים חיצוניים

## הערות שוליים

זאגרב
זאגרב (2020)
קטגוריה:קרואטיה: היסטוריה
קטגוריה:זאגרב
קטגוריה:2020 באירופה
גיא ההריגה בקומונרקה

שמאל|ממוזער|שער הכניסה לשטח הירי בשנת 2012
שמאל|ממוזער|סמני קברים עבור חלק מהקורבנות
שמאל|ממוזער|תמונות של כמה מהקורבנות
**גיא ההריגה בקומונרקה** היה אתר ירי המוני של הנ.ק.ו.ד. בשנים 1937 – 1941 במחוז האדמיניסטרטיבי מוסקבה החדשה מדרום-מערב למרכז מוסקבה. זהו בית קברות אורתודוקסי ועל פי נתוני שירות הביטחון הפדרלי, כ-10,000 איש נורו למוות ונקברו במקום.

## קורבנות בולטים

## קישורים חיצוניים

* רשימת הנצחה

## הערות שוליים

קטגוריה:רוסיה: בתי קברות
קטגוריה:אתרי הריגה סובייטיים
קטגוריה:ברית המועצות: היסטוריה
כיסא אליהו (בצלאל)

**כיסא אליהו** הוא כיסא לברית מילה, שעוצב על ידי זאב רבן ובוצע בין השנים 1925-1916 בבצלאל, בית מדרש לאמנות ולמלאכות-אמנות. כיום, נמצא הכיסא באוסף מוזיאון ישראל.

## תיאור
הכיסא, עוצב על ידי זאב רבן הוא מעוטר בדימויים מן המסורת היהודית. העבודה על הכיסא שילבה את עבודתן של מספר מחלקות ובתי-מלאכה של בית הספר. הכיסא הושלם בספטמבר-אוקטובר 1925 והוצג ב"אולם הירשברג" של בית הנכות בצלאל לקראת שילוחו לתערוכה "בצלאל" בניו יורק, שהתקיימה בשנת 1926. לאחר התערוכה נמכר הכיסא לבית-כנסת בברוקלין. בשנת 1982 נרכש הכיסא על ידי מוזיאון ישראל.

בשל ריבוי הפרטים בו, הכיסא נחשב, ביחד עם ארון קודש ממכון ספרטוס, לאחד מן הפריטים החשובים והמורכבים שיוצרו בבצלאל. בסיס הכיסא מעוטר בשלושה תבליטים ובהם סצנות מקראיות הקשורות לטקס המילה. בחזית, לדוגמה, מופיע תיאור עקדת יצחק. משענות הידיים מגולפות בדמות אריות ואילו משענת הגב מעוצבת בדמות לוחות הברית, ובצדדיה קבועים 12 תבליטים, המסמלים את שבטי ישראל. בצורתה היא מאזכרת חזית של ארון קודש.

הכיסא הוצג פעמים רבות במוזיאון ישראל. בשנת 1983-1982 הוצג בתערוכה "בצלאל של שץ", בתערוכה "40 יצירות-מופת של יופי וקדושה מאוסף מוזיאון ישראל" (2005) ושולב בתערוכת הקבע של האמנות הישראלית במוזיאון (2015-2010).

## קישורים חיצוניים
*כיסא אליהו באתר מוזיאון ישראל
*
*
*
*

## הערות שוליים

קטגוריה:אוסף מוזיאון ישראל
קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
אליהו (בצלאל)
קטגוריה:אמנות יהודית
קטגוריה:1925 בארץ ישראל
קטגוריה:יצירות משנת 1925
קלייד לי

**קלייד ויין לי** (באנגלית: **Clyde Wayne Lee**; נולד ב-14 במרץ 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1976. בעונת  השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.7 נקודות ו-10.3 ריבאונדים למשחק.

## קריירת מכללות
לי נולד בנאשוויל שבטנסי, ובין השנים 1962–1966 למד באוניברסיטת ואנדרבילט. בעונתו השנייה בקבוצת הכדורסל של האוניברסיטה, 1964/1965, הוביל אותה לשלב רבע גמר טורניר אליפות המכללות (NCAA Elite Eight), לראשונה בתולדותיה. במשחק רבע הגמר מול אוניברסיטת מישיגן הצטיין עם 28 נקודות ו-20 ריבאונדים, אך קבוצתו הפסידה בתוצאה 85–87. בעונת 1965/1966 זכה בתואר שחקן העונה של מחוז SEC בפעם השנייה ברציפות, ונבחר לחמישיית העונה בליגת המכללות (First-team All-American). לאורך 3 עונותיו בליגת המכללות העמיד ממוצעים כוללים של 21.4 נקודות ו-15.5 ריבאונדים למשחק.

## קריירת משחק מקצועית
בדראפט ה-NBA 1966 נבחר לי על ידי קבוצת סן פרנסיסקו ווריורס בבחירה השלישית, אחרי קאזי ראסל ודייב בינג. בעונת הרוקי שלו העפיל עם הווריורס לגמר ה-NBA, אולם קבוצתו הפסידה בסדרת הגמר מול פילדלפיה 76', בתוצאה 2–4. בעונת  הפך לשחקן חמישייה קבוע, רשם ממוצעים של 11.9 נקודות ו-13.9 ריבאונדים למשחק, ונבחר להשתתף במשחק האולסטאר במקומו של חברו לקבוצה נייט ת'ורמונד הפצוע, לצדם של שחקני הווריורס רודי לרוסו וג'ים קינג. בפלייאוף של אותה עונה הודחה סן פרנסיסקו בסדרת גמר המערב, על ידי לוס אנג'לס לייקרס. בשש העונות הבאות המשיך לי להציג יכולת טובה עם הווריורס, ולאורך התקופה תרם 8.1 נקודות ו-11.1 ריבאונדים למשחק.

לקראת עונת  הועבר בטרייד לאטלנטה הוקס, ולאחר תשעה משחקים במדיה הועבר בטרייד נוסף לפילדלפיה 76', בתמורה לטום ואן ארסדייל. בשתי עונותיו בפילדלפיה רשם 4.8 נקודות ו-7.6 ריבאונדים בממוצע למשחק, ובסיום עונת  פרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת ואנדרבילט
קטגוריה:בחירות דראפט של סן פרנסיסקו ווריורס
קטגוריה:כדורסלני סן פרנסיסקו ווריורס
קטגוריה:כדורסלני גולדן סטייט ווריורס
קטגוריה:כדורסלני אטלנטה הוקס
קטגוריה:כדורסלני פילדלפיה 76'
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1944
Echo (אלבום)

**Echo** (בעברית: **הד**) הוא אלבום האולפן השני של הזמרת-יוצרת הבריטית ליאונה לואיס. האלבום יצא לאור ב-9 בנובמבר 2009 על ידי חברות התקליטים סייקו מיוזיק וג'יי רקורדס. מתוך האלבום יצא הסינגל המצליח "Happy".

האלבום הגיע למקום הראשון במצעד האלבומים הבריטי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלבומי ליאונה לואיס
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי קלייב דייוויס
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת ג'יי רקורדס
קטגוריה:אלבומי חברת סייקו מיוזיק
Spirit (אלבום)

**Spirit** (בעברית: **רוח**) הוא אלבום הבכורה של הזמרת-יוצרת הבריטית ליאונה לואיס. אלבום הבכורה יצא לאור ב-9 בנובמבר 2009 על ידי חברות התקליטים סייקו מיוזיק, ג'יי רקורדס וברטלסמן מיוזיק גרופ.

האלבום הגיע למקום הראשון במצעד הבילבורד 200 ובמצעד האלבומים הבריטי.

## רקע והפקה
האלבום הופק על ידי סיימון קאוול וקלייב דייוויס. איגוד תעשיית ההקלטות הבריטי העניק לאלבום את תואר עשר הפלטינות על מכירות של למעלה משלושה מיליון עותקים במדינה, ואף דורג במקום השני ברשימת אלבומי השנה של חברת המצעדים הרשמית.

באירלנד הוכתר האלבום לאלבום השנה של שנת 2007.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליאונה לואיס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי קלייב דייוויס
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'יי רקורדס
קטגוריה:אלבומי חברת סייקו מיוזיק
אראוקריה המבולדטנסיס

**אראוקריה המבולדטנסיס** (שם מדעי: *Araucaria humboldtensis*) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי.

## תיאור
העץ הוא אחד הקטנים במשפחתו, וגובהו הוא בין 6 ל-15 מטרים. צמרתו היא שטוחה ובצורת כתר.

העץ צומח בטבע בשלושה מקומות בלבד באי גרנד טר שבקלדוניה, על הרים בגובה שבין 750 ל-1,500 מטרים.

העץ נמצא בסכנת הכחדה קשה בשל אובדן בתי הגידול שלו ובשל מספר הולך וגדל של שרפות המכלות את בתי גידולו.

## קישורים חיצוניים

## הערות שוליים

קטגוריה:אראוקריים
קטגוריה:פלורה של האזור האוקיאני
אראוקריה לוקסוריאנס

**אראוקריה לוקסוריאנס** (שם מדעי: *Araucaria luxurians*) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי.

## תיאור
העץ גדל בכמה תת-אוכלוסיות קטנות, בעיקר בקרקעות אולטרה-מאפיות, ביערות לחים, בצוקים ובמדרונות. העץ נמצא בסכנת הכחדה.

גובהו של העץ יכול להגיע ל-40 מטרים, וקוטרו ל-70 סנטימטרים. קליפתו של העץ מפרישה שרף אדום.

אצטרובלים נקביים (בעלי זרעים) גדלים בחלקם העליון של העצים. האצטרובל הנקבי הוא בצורת כדור פחוס באורך 10–15 ס"מ ובקוטר דומה.

העץ משמש כצמח נוי פופולרי בקלדוניה החדשה, והוא משמש רבות כעץ חג המולד עקב עלוותו השופעת. עם זאת, כמעט לא ניתן למצוא אותו בגנים בוטנים מחוץ לקלדוניה החדשה בשל חוקי הייצוא המחמירים שלה.

## קישורים חיצוניים

## הערות שוליים

קטגוריה:אראוקריים
קטגוריה:פלורה של האזור האוקיאני
דון טוליבר

**קאלב זקרי (דון) טוליבר** (באנגלית: **Caleb Zackery "Don" Toliver**; נולד ב-12 ביוני 1994) הוא ראפר, זמר ופזמונאי אמריקאי.

## ביוגרפיה
טוליבר נולד וגדל ביוסטון. הוא החל להוציא לאור מוזיקה ב-2017. באותה שנה, הוציא לאור יחד עם הראפר יאנגג'וש93 את המיקסטייפ *Playa Familia*.

באוגוסט 2018 הוציא לאור את מיקסטייפ הסולו הראשון שלו, *Donny Womack*. יום לאחר מכן, הוציא טראוויס סקוט את האלבום השלישי שלו, *[[Astroworld]]*, בו התארח טוליבר בשיר "Can't Say". לאחר הופעתו באלבום, הוציא מספר סינגלים תחת חברת התקליטים קקטוס ג'ק רקורדס במהלך 2019, ובהם "No Idea", שהפך לוויראלי ברשת החברתית טיקטוק. ב-27 בדצמבר, הוציאו טוליבר וחבריו לקקטוס ג'ק את אלבום האוסף *[[JackBoys]]*.

בינואר 2020 התארח טוליבר באלבומו של אמינם, *[[Music to Be Murdered By]]* בשיר "No Regrets". במרץ, הוציא את אלבום הבכורה שלו, *Heaven or Hell*. האלבום הגיע למקום השביעי בבילבורד 200. באוגוסט, טוליבר השתתף לצד נאב וגאנה בשיר "Lemonade" של אינטרנט מאני, שהגיע למקום השישי במצעד הבילבורד הוט 100.

בפברואר 2023, יצא אלבומו השלישי של טוליבר, *Love Sick*.

ביוני 2024 יצא לאור אלבומו הרביעי, *Hardstone Psycho*.

בינואר 2026 יצא אלבומו החמישי, Octane.

## דיסקוגרפיה
### אלבומי אולפן
* 2020: *[[Heaven or Hell]]*
*2021: *[[Life of a Don]]*
*2023: *Love Sick*
*2024: *Hardstone Psycho*
*2026: Octane

### מיקסטייפים
* 2017: *Playa Familia* (עם יאנגג'וש93)
* 2018: *Donny Womack*

## פרסים ומועמדויות

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:פורבס 30Under30
קטגוריה:אמריקאים שנולדו ב-1994
Remember Me (קוקו)

"**Remember Me**" (בעברית: "**זכרי אותי**"), הוא שיר מתוך הסרט "קוקו" שנכתב על ידי קריסטן אנדרסון-לופז ורוברט לופז. בסרט, השיר בוצע בידי הדמויות ארנסטו דה לה קרוז, הקטור, מיגל ומאמא קוקו אשר אותם מדבבים במקור בנג'מין בראט, גאל גרסיה ברנאל, אנתוני גונזלס ואנה אופליה מורגינה, ובגרסה העברית אסף פריינטא, גילן שחף, עומר חובי ודינה דורון. השיר זכה בפרס אוסקר לשיר המקורי הטוב ביותר בטקס פרסי אוסקר ה-90, וכן היה גם זכייתם השנייה באוסקר עבור היוצרים רוברט וקריסטין לופז, לאחר השיר "Let It Go" בשנת 2013.

כמו כן בסוף כותרות הסרט השיר מושר בגרסת פופ בידי מיגל. כמו כן קרלוס ריברה הקליט גרסה לשיר בשם "Recuérdame" לגרסה הספרדית של האלבום.

## תוכן
השיר בוצע מספר פעמים בסרט. בתחילה השיר בוצע על ידי ארנסטו דה לה קרוז (בנג'מין בראט) שביצע הופעה ענקית מול קהל לפני שנפל עליו הפעמון, בהמשך השיר בוצע על ידי הקטור (גאל גרסיה ברנאל) ששר שיר ערש לבתו הקטנה קוקו המתואר כפלאשבק ולבסוף השיר בוצע על ידי מיגל (אנתוני גונזלס) למאמא קוקו שהוא מזכיר לה את אביה ומאמא קוקו (אנה אופליה מורגינה) נזכרת באביה ומצטרפת אליו לשירה.

## דירוגים ברשימות

## נתוני מכירות

## קישורים חיצוניים

* ביצוע השיר באנגלית, בביצוע מיגל באתר יוטיוב

## הערות שוליים

קטגוריה:שירי מיגל
קטגוריה:שירי פיקסאר
קטגוריה:שירים באנגלית
קטגוריה:שירים מסרטי קולנוע
קטגוריה:שירים על מוות
קטגוריה:בלדות
קטגוריה:זוכי אוסקר: השיר המקורי הטוב
קטגוריה:שירי פלטינה בארצות הברית
קטגוריה:סינגלים בהוצאת וולט דיסני רקורדס
אליס אור-יואינג

**אליס ג'וזפין אור-יואינג** (באנגלית: **Alice Josephine Orr-Ewing**; נולדה ב-7 ביולי 1989) היא שחקנית בריטית, שכיכבה ב-2012 בסרט הבריטי "שעיר לעזאזל", עיבוד לרומן באותו שם מאת דפנה דה מוריאה שיצא לאור ב-1957.

## ביוגרפיה
אור-יואינג נולדה בהמרסמית' שבלונדון. היא הבת השלישית של רוברט ג'יימס אור-יואינג הנכבד ואשתו סוזאנה (לבית בודלי סקוט). היא נכדתו של הפוליטיקאי השמרני איאן אור-יואינג. בין השנים 2001 ל-2007 התחנכה בבית הספר לבנות היתפילד שבאסקוט. מ-2008 עד 2011 למדה משחק באקדמיה למוזיקה ולאמנויות הדרמה של לונדון.

ב-2007, עוד לפני שהתחילה ללמוד בבית הספר למשחק, שיחקה אור-יואינג בתפקיד קטן בסרט "כפרה". אחרי סיום הלימודים הופיעה בשני סרטי קולנוע, ובשתי סדרות טלוויזיה. בין השאר שיחקה בפרק האחרון של הסדרה "פוארו" המבוססת על רומנים מאת אגאתה כריסטי. ב-2014 הופיעה בסרט הביוגרפי של מייק לי "מר טרנר" על חייו של הצייר ויליאם טרנר, ובדרמה הביוגרפית "התאוריה של הכול".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה בריטיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1989
קטגוריה:בריטים שנולדו ב-1989
מגפת הקורונה בסנט לוסיה

**[[מגפת הקורונה]]** דווחה לראשונה בסנט לוסיה ב-13 במרץ 2020.

## היסטוריה
ב-13 במרץ 2020 אובחן המקרה החיובי הראשון בסנט לוסיה. החולה היא אישה בת 63 שחזרה מטיול בבריטניה. מחלקת הבריאות של המדינה הודיעה על מקרה שני ב-14 במרץ 2020.

ב-20 במרץ 2020, ראש הממשלה אלן צ'אסטנט הודיע שסנט לוסיה תנקוט במדיניות של ריחוק בין אנשים, והשהיה של פעילות עסקית החל בה-23 במרץ ועד 5 באפריל.

ב-23 במרץ 2020, ממשלת סנט לוסיה החליטה על סגירה של המדינה למטוסי נוסעים עד ל-5 באפריל.

ב-27 במרץ 2020, משרד הבריאות הלוסיאני החל בבדיקות למציאת COVID-19, וב-29 במרץ יצאה הודעה לתקשורת שדיווחה על שישה מקרים חדשים. ב-31 לחודש ראש הממשלה הורה על עוצר של מוחלט בין התאריכים מה-1 ועד 7 באפריל, ועד ועל התארגנות לקראת בידוד ביתי.

ב-1 באפריל 2020, הממשלה הורתה על פתיחת מכולות ומאפיות לזמן מוגבל. כמו כן יצאה קריאה לריחוק חברתי, שלא עלתה יפה. ב-5 באפריל, יצאה הוראה שעסקים חיוניים הורשו להישאר פתוחים, פרט לימי חג.

באותו תאריך (ה-5 באפריל) יצאה הוראה על עוצר בין השעות 7 בערב ועד 5 בבוקר למחרת, שתתחיל ב-7 באפריל. העוצר הוארך עד ל-26 באפריל. הממשלה פרסמה גם התייחסות לאמצעי פעולה במקרים של סופות הוריקן.

## קישורים חיצוניים

## הערות שוליים

קטגוריה:סנט לוסיה
סנט לוסיה
סנט לוסיה
ג'ים קינג

**ג'יימס לאונרד "ג'ים" קינג** (באנגלית: **James Leonard "Jim" King**; נולד ב-7 בפברואר 1941) הוא כדורסלן עבר אמריקאי, אשר שיחק בליגת ה-NBA בין השנים 1963–1973. בעונת  השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.2 נקודות, 2.5 ריבאונדים ו-2.3 אסיסטים למשחק.

## קריירת משחק
קינג נולד בעיר בראנץ' שבארקנסו, ובין השנים 1959–1963 למד באוניברסיטת טלסה אשר בטלסה, אוקלהומה. לאורך 3 עונותיו בליגת המכללות העמיד ממוצעים כוללים של 14.7 נקודות ו-7.0 ריבאונדים למשחק.

בדראפט ה-NBA 1963 נבחר קינג בבחירה ה-13, על ידי קבוצת לוס אנג'לס לייקרס. ב-3 עונותיו עם הלייקרס שימש כשחקן ספסל, וקלע 6.1 נקודות בממוצע למשחק. בעונות  ו- העפילה הקבוצה לגמר ה-NBA, אך בשני המקרים הפסידה מול בוסטון סלטיקס בסדרת הגמר.

בדראפט ההרחבה של שנת 1966 נבחר קינג על ידי שיקגו בולס, ומיד לאחר מכן נשלח עם ג'ף מאלינס בטרייד לסן פרנסיסקו ווריורס, בתמורה לגאי רוג'רס. בפלייאוף  סייע לווריורס להעפיל לגמר ה-NBA, ובסדרת הגמר אף הצטיין עם ממוצעים של 18.3 נקודות, 8.2 ריבאונדים ו-4.5 אסיסטים למשחק, אולם קבוצתו נכנעה לפילדלפיה 76' בתוצאה 2–4. בעונת  רשם ממוצעים של 16.6 נקודות, 4.5 ריבאונדים ו-4.2 אסיסטים למשחק, ונבחר להשתתף במשחק האולסטאר לצד חבריו לקבוצה רודי לרוסו וקלייד לי.

בעונת , לאחר 3 שנים בסן פרנסיסקו, עבר לשחק בסינסינטי רויאלס, וב-3 העונות הבאות שיחק בשיקגו בולס. בסיום עונת  פרש קינג ממשחק, בגיל 32.

## קריירת אימון
בשנת 1975 מונה למאמן קבוצת הכדורסל של אוניברסיטת טלסה, בה שיחק בעברו כסטודנט. בפברואר 1980 התפטר מתפקידו, לאחר כ-4 שנים וחצי. לאורך התקופה רשמה הקבוצה מאזן כולל של 43 ניצחונות ו-83 הפסדים (34.1%).

## קישורים חיצוניים

## הערות שוליים

קטגוריה:אמריקאים ילידי ארקנסו
קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת טלסה
קטגוריה:בחירות דראפט של לוס אנג'לס לייקרס
קטגוריה:כדורסלני סן פרנסיסקו ווריורס
קטגוריה:כדורסלני סינסינטי רויאלס
קטגוריה:כדורסלני שיקגו בולס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:אמריקאים שנולדו ב-1941
מחסה קאפיטאן קובט

**מחסה קאפיטן קובט** או **מחסה קאפיטאן קובט** (באנגלית: Refuge Capitán Cobbett) הוא מחסה ארגנטינאי הממוקם במפרצון סיירבה, בחצי האי האנטארקטי, בסמוך לכניסה הצפונית אל מצר ז'רלאש.

## היסטוריה
### הקמת המחסה

המחסה נחנך ב-23 בינואר 1954; בעת הקמתו נקרא בשם "מחסה כף פרימאוורה" ( Cape Primavera).

לימים הורחב הבסיס והפך לבסיס פרימאוורה שנחנך רשמית ב-3 במרץ 1977, בנוכחות הפיקוד האנטאקטי של צבא ארגנטינה.

המבנה שופץ במרץ 2017, והוא משמש כמעבדה של הבסיס.

### מקור השם

המחסה נקרא על שמו של רב החובל אנריקה קובט (Enrique Cobbett) אשר נספה באוגוסט 1826, בעת מילוי תפקידו, כאשר ספינתו - הפריגטה בואנוס איירס טבעה, בכף הורן.

## תיאור המחסה

המחסה היה מבנה קטן, ובו שני חדרים וחדר רחצה, והוא מסוגל להכיל אספקה לשלושה אנשים לתקופה של שלושה חודשים.

## לקריאה נוספת
* תחנות מחקר באנטארקטיקה בין השנים 1882 - 1963 

## קישורים חיצוניים
* מפת מפרצון סיירבה

## הערות שוליים

קאפיטאן קבוט
אווה דה דומיניצ'י

**אווה קרולינה קטרוצ'י** (בספרדית: **Eva Carolina Quattrocci**; נולדה ב-21 באפריל 1995), הידועה בשם **אווה דה דומיניצ'י,** היא שחקנית ודוגמנית ארגנטינאית.

דה דומינצ'י ידועה בתפקידיה בטלנובלות הארגנטינאיות "קטנטנות", "פטיטו", "מפונקים" ו"עשירים לא מבקשים רשות".

## ביוגרפיה
דה דומינצ'י נולדה באבז'אנדה, בואנוס איירס, ארגנטינה.

היא החלה את קריירת המשחק שלה בשנת 2006 לאחר מספר שנים שעסקה בדוגמנות.

## קריירה
הופעת הבכורה של דה דומיניצ'י הייתה ב-2006 בטלנובלה של המפיקה הארגנטינאית כריס מורנה, "קטנטנות" בתפקיד מיקי.

בשנים 2007–2008 דה דומיניצ'י השתתפה בטלנובלה "פטיטו" בתפקיד תמרה, לצידם של ברנדה אסניקר, תלמה פרדין וגסטון סופריטי.

ב-2010, דה דומיניצ'י השתתפה בקומדיה הארגנטינאית לילדים "מפונקים".

ב-2014, דה דומיניצ'י השתתפה בטלנובלה הארגנטינאית "דרך לאהבה" בתפקיד ולנטינה, לצידם של מריאנו מרטינס, פאבלו מרטינס וקרינה סמפיני. באותה השנה שיחקה גם את דמותה של פילאר מירנדה בטלנובלה "אנחנו משפחה" לצדה של השחקנית הקולומביאנית אנה מריה אורוסקו.

ב-2016, דה דומיניצ'י השתתפה בטלנובלה הארגנטינאית "עשירים לא מבקשים רשות" בתפקיד חוספינה, לצידם של גונסלו הרדיה, לוסיאנו קסטרו ואגוסטינה צ'רי.

ב-2017 דה דומיניצ'י השתתפה חלקית במיני-סדרה הארגנטינאית "La fragilidad de los cuerpos", לצידם של חואן מנואל חיל נבארו, הרמן פלסיוס ומרסלו סוביאוטו.

בשנת 2018, דה דומיניצ'י שיחקה בתפקיד אורח, בטלנובלה הארגנטינאית "אגרוף בלב" בתפקיד ריטה.

בשנת 2020 התארחה בסדרת הטלוויזיה האמריקאית של רשת הטלוויזיה CBS; "הוואי חמש-אפס" בתפקיד של מריה.

בשנת 2021 השתתפה בסרט האמריקאי "חטא קוסמי" לצדו של ברוס ויליס. באותה שנה שיחקה בסדרת הטלוויזיה הארגנטינאית "מרדונה: חלום מבורך" מבית פריים וידאו אודות הכדורגלן הארגנטינאי דייגו מראדונה. דה דומיניצ'י גילמה את לורנה גאומונט, זמרת ספרדייה בתחילה דרכה איתה מארדונה ניהל רומן בשנות השמונים.

בשנת 2022 החלה לשחק בסדרת הדרמת-פשע האמריקאית "The Cleaning Lady" ברשת Fox, את דמותה של נדיה מוראלס, אשתו של הגנגסטר וראש קרטל סמים בשם ארמן (אדן קנטו).

## חיים אישיים
בין השנים 2016–2018 דה דומיניצ'י הייתה במערכת יחסים עם השחקן הארגנטינאי חואקין פוריאל.

מ-2018 דה דומיניצ'י בזוגיות עם אדוארדו קרוז, אחיה של השחקנית הספרדייה פנלופה קרוז. ב-6 באוקטובר 2019 נולד בנם קיירו קרוז.

דה דומיניצ'י מתגוררת בלוס אנג'לס, קליפורניה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ארגנטינאיות
קטגוריה:דוגמניות ארגנטינאיות
קטגוריה:שחקניות ילדות ארגנטינאיות
קטגוריה:ילידות 1995
קטגוריה:ארגנטינאים שנולדו ב-1995
לונג שוט (סרט)

**לונג שוט** (באנגלית: **Long Shot**) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-29 בספטמבר 2017.

## עלילה
העלילה עוקבת אחרי חואן קטלאן, שהואשם במעשה רצח שלא ביצע, כשהאליבי שלו היה שבאותה שעה הוא היה במשחק בייסבול, דבר שעורך הדין שלו מתאמץ להוכיח.

צילומים גולמיים מצילומי פרק לעונה הרביעית של תוכנית הטלוויזיה "תרגיע" שבוצעו באצטדיון נתנו לו אליבי לזמן ביצוע הרצח וסייעו להוכיח את חפותו.

## רשימת משתתפים חלקית
* חואן קטלאן
* מליסה קטלאן
* טאשה בוגס
* לארי דייוויד
* לסלי דאן
* אריק גאגן
* מרקוס גילס

## הפקה
הסרט עלה לשירות ההזרמה של נטפליקס ב-29 בספטמבר 2017. הוא פורסם עוד קודם לכן בפסטיבל הסרטים של טלורייד ב-3 בספטמבר 2017.שמאל|ממוזער|250px|
## קישורים חיצוניים

## הערות שוליים

קטגוריה:סרטי 2017
קטגוריה:סרטים באנגלית
קטגוריה:סרטים תיעודיים של נטפליקס
קטגוריה:סרטים תיעודיים
מפרצון סיירבה

[ממוזער|[בסיס פרימאוורה שלחוף מפרצון סיירבה]]
**מפרצון סיירבה** (באנגלית: **Cierva Cove**) הוא מפרצון בחוף המערבי של ארץ גרהאם שבאנטארקטיקה.

המפרצון ממוקם 11 קילומטרים דרומית-מזרחית לכף סטרנק שבמפרץ יוז, מדרום לחצי האי צ'אוודאר.

על חוף המפרצון הוקם מחסה קאפיטאן קובט, ולאחריו בסיס פרימאוורה - תחנת מחקר של ארגנטינה.

## היסטוריה
### גילוי ומיפוי המפרצון

המפרצון מופה לראשונה על ידי סוקרים ארגנטינים, ומופיע לראשונה במפה של ממשלת ארגנטינה משנת 1950.

### מקור השם

שמו של המפרצון ניתן לו בשנת 1960 על ידי הוועדה המייעצת לשמות אנטארקטיים של בריטניה.

המפרצון נקרא על שמו של חואן דה לה סיירבה, מהנדס אווירונאוטיקה וטייס ספרדי, מחלוצי הפיתוח של המסוק, בשנת 1923 הוא המציא את הרוטור רב המפרקים שאפשר את בניית מטוס הכנף הסובבת היציב הראשון - סיירבה C.4; וזאת בדומה לאתרים רבים בסמוך, אשר נקראו על שמם של חלוצים בתחום התעופה.

## קישורים חיצוניים

* מפרצון סיירבה באתר הסקר הגאולוגי של ארצות הברית
* מפרצון סיירבה באתר הגאזט האנטארקטי המשווה SCAR של ממשלת אוסטרליה
* מפת מפרצון סיירבה
* תחזית מזג אוויר עדכנית ארוכת טווח עבור מפרצון סיירבה
* 

## הערות שוליים

סיירבה
סיירבה
מרינוס משכם

**מרינוס** (ביוונית: **Μαρῖνος ὁ Νεαπολίτης**; נולד בסביבות 440 או 450 לספירה) היה פילוסוף נאופלאטוני יליד פלאביה ניאפוליס (שכם) בארץ ישראל בתקופה הביזנטית. הוא היה תלמידו של פרוקלוס באתונה.

## חייו
מרינוס נולד בשכם והיה כנראה שומרוני, או אולי יהודי. בשלב מוקדם הומר לדת היוונית הישנה, מעידים מקורות בני הזמן; שמואל קרויס מניח שזהו רק הד לעובדה שהשתייך לזרם הפילוסופי האתונאי. לדברי פוטיוס, מרינוס ויתר על דתו השומרונית "משום שהיא סטתה מדתו של אברהם והכניסה בה חידושים, והוא התאהב בפגניות. אף על פי כן, באמצעות עבודה קשה, הוא עלה בפרסומו על תהילתם של רבים מוכשרים ומבוגרים ממנו". מדבריו של דמאסקיוס אנו למדים שהוא היה חלש בגופו.

מרינוס הגיע לאתונה בתקופה שבה, למעט פרוקלוס, היה מחסור גדול של גברים בולטים באקדמיה האפלטונית. מסיבה זו הוא הצליח להגיע לראשות האקדמיה (סכולארכס ) עם מותו של פרוקלוס בשנת 485. בתקופה זו מורי הדת היוונית הישנה סבלו מרדיפות בידי הנוצרים ומרינוס נאלץ לחפש מקלט באפידאורוס. הוא מת בסביבות שנת 500, אולי באתונה.

## חיבוריו
חיבורו העיקרי של מרינוס הוא הביוגרפיה "חיי פרוקלוס", המקור העיקרי למידע על חייו של פרוקלוס. מועד פרסום הביוגרפיה קבוע באמצעות ראיות פנימיות לשנת מותו של פרוקלוס, שכן הוא מזכיר ליקוי חמה שיקרה כאשר תסתיים השנה הראשונה שלאחר אותו אירוע. החיבור פורסם לראשונה יחד עם חיבוריו של מרקוס אורליוס בשנת 1559; הוא פורסם מחדש בנפרד על ידי יוהאן אלברט פבריציוס  בהמבורג בשנת 1700, ונערך מחדש בשנת 1814 על ידי ז'אן פרנסואה בואסונאד דה פונטארבי  עם תיקונים והערות.

מרינוס גם חיבר פרשנות (או מבוא) לחיבור "נתונים"  של אוקלידס, ופרשנות ל"פרשנות קטנה" של תאון מאלכסנדריה . ישנו גם טקסט אסטרונומי ששרד, הדן בשביל החלב.

חיבוריו האבודים כללו פירושים על אריסטו  ועל "פילבוס"  של אפלטון. בסודא נאמר שהוא השמיד את האחרון מכיוון שאיסידורוס מאלכסנדריה, יורשו בראשות האקדמיה, הביע את הסתייגותו ממנו.

פוטיוס מביע בביבליותקה שלו את דעתו על הגותו של מרינוס: "ברור שמרינוס, אם לשפוט על פי מה שאמר ומה שכתב, שלא הסתכם בהרבה, לא היה יוצר מעמיק של הרעיונות הפוריים המצמיחים דעות נבונות על טבעם של דברים".

## קישורים חיצוניים
* 

## הערות שוליים

קטגוריה:סופרים יוונים
קטגוריה:סופרים ביזנטים
קטגוריה:פילוסופים יוונים
קטגוריה:מתמטיקאים יוונים
קטגוריה:ביוגרפים יוונים
קטגוריה:אסטרונומים יוונים
קטגוריה:שכם
קטגוריה:אישים שומרונים
קטגוריה:מחברים כותבי יוונית
קטגוריה:ארץ-ישראלים
קטגוריה:אישים שחיו במאה ה-5
קטגוריה:ילידי 440
מדריך השורד לבתי כלא

**מדריך השורד לבתי כלא** (באנגלית: **Survivors Guide to Prison**) הוא סרט דוקומנטרי אמריקאי שיצא ב-23 בפברואר 2018.

## עלילה
הסרט בוחן את מערכת הכליאה בארצות הברית ואת הכשלים שבה, בעיקר דרך עיני שני אנשים שהורשעו שלא בצדק, רג'י קול וברוס ליסקר. בסרט מקריינים מת'יו קוק וסוזן סרנדון, מתעכבים על עוולות כהסדר טיעון, תא בידוד ועל הקושי שבחיים לאחר היציאה מהכלא.

בסרט מרואיינים אסירים לשעבר, עורכי דין, אנשי מערכת המשפט, שוטרים וידוענים רבים, בהם: דני טרחו, דני גלובר, מאקלמור, דיפאק צ'ופרה, ריזה, באסטה ריימס, קווינסי ג'ונס, טום מורלו, אייס-טי ועוד, כשהחלק מהידוענים הם גם אסירים לשעבר.

## הפקה
הסרט גייס 29,000 דולר במימון המונים באתר "Indiegogo". "האיגוד האמריקאי לחירויות אזרחיות" ו"פרויקט החפות"  היו מעורבים בהוצאת הסרט.

הסרט יצא לאקרנים בלוס אנג'לס ב-20 בפברואר 2018, וב-23 בפברואר 2018 יצא לאקרנים מסביב לעולם ולפלטפורמות צפייה נוספות.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטי 2018
קטגוריה:סרטים תיעודיים אמריקאיים
קטגוריה:בתי סוהר בתרבות
דנזל קארי

**דנזל ריי דון קארי** (באנגלית: **Denzel Rae Don Curry**; נולד ב-16 בפברואר 1995) הוא ראפר, זמר ומלחין אמריקאי.

## קריירה
ב-2013 הוציא קארי את אלבום הבכורה שלו, *Nostalgic 64*. האלבום זכה לשבחים רבים מהמבקרים.

ב-2015 הוציא את המיני-אלבום הראשון שלו, *32 Zel/Planet Shrooms*. האלבום כלל בתוכו את הלהיט "Ultimate" שהפך לתופעת אינטרנט רחבת ממדים.

ב-2016 הוציא את אלבום האולפן השני שלו, *Imperial*. האלבום זכה להצלחה, אך לא הצליח לשחזר את הצלחתו של האלבום הקודם.

ב-2018 הוציא את אלבום האולפן השלישי שלו, *[[Ta13oo]]*. האלבום זכה לשבחים רבים והגיע למקום ה-15 במצעד אלבומי ה-R&B/היפ-הופ.

ב-2019 הוציא את אלבום האולפן הרביעי שלו, *Zuu*. האלבום הגיע בשיאו למקום ה-19 במצעד אלבומי ה-R&B/היפ-הופ.

בשנת 2022 יצא אלבומו, *Melt My Eyes, See Your Future*. הוא זכה לשבחים מהמבקרים והגיע למקום ה-17 במצעד הבילבורד 200.

ב-19 ביולי 2024 הוציא לאור את המיקסטייפ *King of the Mischievous South, Vol. 2*.

## דיסקוגרפיה
### אלבומי אולפן
* 2013: *Nostalgic 64*
* 2016: *Imperial*
* 2018: *[[Ta13oo]]*
* 2019: *Zuu*
* 2020: *Unlocked* 
* 2022: *[[Melt My Eyez, See Your Future]]*

### מיקסטייפים
* 2011: *King Remembered*
* 2012: *King of the Mischievous South, Vol. 1*
* 2012: *Strictly 4 My R.V.I.D.X.R.Z.*
* 2012: *Mental Vendetta*
* 2020: *13LOOD IN + 13LOOD OUT MIXX*
* 2024: *King of the Mischievous South Vol. 2*

### מיני-אלבומים
* 2015: *32 Zel/Planet Shrooms*
* 2017: *13*
* 2020: *Unlocked*

## קישורים חיצוניים

* 

## הערות שוליים

קטגוריה:אמריקאים ממוצא בהאמי
קטגוריה:ראפרים אמריקאים
קטגוריה:זמרים אמריקאים
קטגוריה:מלחינים אמריקאים
קטגוריה:אמריקאים שנולדו ב-1995
מפרצון מורגן

**מפרצון מורגן** (באנגלית: **Morgan Inlet**) הוא מפרצון מכוסה קרח, בקצה המזרחי של האי ת'רסטון, בארץ אלזוורת' שבאנטארקטיקה.

אורכו של המפרצון 33 קילומטרים, ולו שתי זרועות. המפרצון מצוי בין חצי האי לופגרן וחצי האי טיירני.

בצד הדרומי של הזרוע הצפונית של המפרץ (שהיא הגדולה משתי הזרועות), מצויים מצוקי קינג (King Cliffs).

הנקודה הבולטת לתוך המפרצון, והמפרידה בין הזרועות היא נקודת רייאן (Ryan Point).

## היסטוריה
### גילוי ומיפוי המפרצון

המפרצון וזרועותיו התגלו מהאוויר, בטיסות של מסוקי צי ארצות הברית, במהלך משלחת החקר לים בלינגהאוזן בפברואר 1960.

### מקור השם

שמו של המפרצון ניתן לו על ידי הוועדה המייעצת לשמות אנטארקטיים.

המפרצון נקרא על שמו של ג'וזף ר. מורגן (Joseph R. Morgan), מצי ארצות הברית, שהיה קצין הידרוגרפיה ואוקיינוגרפיה, של כוח המשימה ה-43 של משלחת החקר (U.S. Navy Task Force 43).

מצוקי קינג נקראים על שמו של צ'ארלס אי. קינג (Charles E. King), חבר משלחת הסקר הקרקעית לארץ אלזוורת' (Ellsworth Land Survey), אשר חקרה את המצוקים, בעונת המחקר (הקיץ האוסטרלי) 1968–1969.

נקודת ראיין נקראת על שמו של אי. אי. רייאן (A.E. Ryan), הצלם הראשי של כוח המשימה המזרחי של צי ארצות הברית, במהלך מבצע קפיצה לגובה, אשר צילם תצלומי אוויר של האי ת'רסטון, ואזורי החוף הסמוכים, בין השנים 1946–1947.

## לקריאה נוספת

• T.R. Riley, M.J. Flowerdew, R.J. Pankhurst, P.T. Leat, I.L. Millar, C.M. Fanning, & M.J. Whitehouse, **[http://nora.nerc.ac.uk/id/eprint/513420/1/Riley%20et%20al%20%20%20Ant%20Sci.pdf A revised geochronology of Thurston Island, West Antarctica and correlations along the proto Pacific margin of Gondwana]**

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA400&lpg=PA400&dq=%22Morgan+Inlet%22&source=bl&ots=8k0vXc2wFP&sig=ACfU3U3UdEQ1gMH12T74bU7UNTNfjEJiIQ&hl=en&sa=X&ved=2ahUKEwj0g8bY57PoAhXrSxUIHZmXCfEQ6AEwDHoECAYQAQ#v=onepage&q=%22Morgan%20Inlet%22&f=false Geological Evolution of Antarctica]**, Cambridge, England, P 400

## קישורים חיצוניים
* מפרצון מורגן באתר הסקר הגאולוגי של ארצות הברית
* מפרצון מורגן באתר הגאזט האנטארקטי המשווה SCAR של ממשלת אוסטרליה
* מפרצון מורגן באתר marineregions
* תחזית מזג אוויר עדכנית ארוכת טווח עבור מפרצון מורגן

## הערות שוליים

מורגן
מורגן
מאמן החודש בליגת העל הרוסית בכדורגל

**מאמן החודש בליגת העל הרוסית בכדורגל** (ברוסית: **Лучший тренер месяца российской Премьер-Лиги**) הוא פרס שמוענק למאמן בליגת העל הרוסית, בסוף כל חודש במהלך עונת המשחקים מוענק הפרס למאמן הקבוצה שהשיגה במהלך החודש שקדם את ההישגים הטובים ביותר.
## תקנון
החל מעונת 2019/20, הפרמייר-ליג הרוסי, בתמיכת ערוץ הטלוויזיה מאטץ' פרמייר, הקימה פרסים פרטניים חדשים שמוענק למאמני הליגה בסוף חודש ובסוף עונה. "מאמן החודש" נבחר בכל חודש מתוך 5 מועמדים שנבחרו מראש על ידי מומחי הליגה. כל הזוכים נבחרים במשותף על ידי נציגי ליגת העל וערוץ פרמייר, כמו גם על ידי האוהדים, באמצעות הצבעה ברשתות החברתיות. הענקת הפרס מתבצעת במהלך משחקי ליגת העל הרוסית. בטקס הענקת הפרסים משתתפים ספורטאים מפורסמים, עסקנים, ותיקי הכדורגל הלאומי ומכובדים.

עוד בעונת 2014/15 הקימו הפרמייר-ליג הרוסי, יחד עם "איגוד מאמני הכדורגל הביתי" וערוץ הטלוויזיה כדורגל שלנו, את פרס "מאמן החודש", שהוענק למאמני ליגת העל, שלדברי חבר השופטים השיגו את התוצאות הטובות ביותר בכל אחד מהחודשים הקלנדריים. אך החל מהעונה הבאה (2015/2016), הפרס כבר לא הוענק.

הפרס היה קיים לפני כן, אך ללא השתתפות הפרמייר ליג. רשת NTV-Plus ובנק "השערים האדומים" (BNKV), בעונות 2012/13 ו-2013/14, הצביעו בקרב האוהדים שבחרו במאמן הטוב ביותר של החודש. הזוכה קיבל פרס זיכרון מידי BNKV, שהזוכה הראשון שלו היה גורבן ברדייב.

## היסטוריית זכיות
### עונת 2014/2015

### עונת 2019/2020

### עונת 2020/2021

### עונת 2021/2022

### עונת 2022/2023

### עונת 2023/2024

### עונת 2024/2025

### שיאני זכיות

קובץ:Rostov-Ufa18_(1).jpg|200x200 פיקסלים|ולרי קרפין הוכר כמאמן החודש פעמיים ברציפות ו-6 פעמים בסך הכל.
קובץ:Sergei Semak 2018.jpg|סרגיי סמאק, זכה פעמיים ברציפות בפרס מאמן החודש וחמש פעמים בסך הכל.
קובץ:CSKA-RM18 (2).jpg|220x220 פיקסלים|ויקטור גונצ'רנקו - זכה בפרס חמש פעמים.
קובץ:Vladimir Ivić (2016).png|ולדימיר איביץ', זכה פעמיים ברציפות בפרס מאמן החודש בעונת 2023/2024.
קובץ:Igor Cherevchenko 2019.jpg|איגור צ'רבצ'נקו, זכה פעמיים ברציפות בפרס מאמן החודש ושלוש פעמים בסך הכל.
קובץ:Sandro Schwarz in 2020.jpg|סנדרו שוורץ, זכה שלוש פעמים בתואר מאמן החודש, כל הזכיות היו בעונת 2021/2022


## הזוכים
;נכון ל־14 בספטמבר 2024
### לפי מאמנים

* כתב מודגש מתייחס למאמנים הנוכחיים באליפות רוסיה.
* אם מספר הזכיות שווה, המאמן שקיבל את הפרס האחרון מוצב בראש.

### לפי מדינה

### לפי מועדונים

## ראו גם
* כדורגלן החודש בליגת העל הרוסית בכדורגל
* מאמן השנה ברוסיה

## קישורים חיצוניים
* תקנון הפרס, באתר ליגת העל הרוסית בכדורגל

## הערות שוליים

קטגוריה:פרסי כדורגל
קטגוריה:ליגת העל הרוסית בכדורגל
פרנסיסקו גרסיה

**פרנסיסקו אלברטו גרסיה גוטיירס** (בספרדית: **Francisco Alberto García Gutiérrez**; נולד ב-31 בדצמבר 1981) הוא כדורסלן עבר דומיניקני, אשר שיחק באופן פעיל בין השנים 2005–2017. ממוצעיו הכוללים לאורך 10 עונותיו בליגת ה-NBA הם 7.9 נקודות, 2.6 ריבאונדים ו-1.4 אסיסטים למשחק.

## קריירת מכללות
גרסיה נולד בעיר סן פרנסיסקו דה מקוריס שברפובליקה הדומיניקנית, ובבגרותו למד בתיכון Winchendon אשר במסצ'וסטס, ארצות הברית. בין השנים 2002–2005 למד באוניברסיטת לואיוויל, ושיחק בקבוצת הכדורסל שלה תחת המאמן ריק פיטינו. בעונתו השלישית והאחרונה בלואיוויל, 2004/2005, הוביל את הקבוצה להעפלתה הראשונה מזה 19 שנים לפיינל פור טורניר אליפות המכללות, עם ממוצעים עונתיים של 15.7 נקודות, 4.2 ריבאונדים ו-3.9 אסיסטים למשחק. במשחק חצי הגמר מול אוניברסיטת אילינוי קלע גרסיה 4 נקודות בלבד (2 מ-10 מהשדה), וקבוצתו הפסידה בתוצאה 57–72.

## קריירת משחק
בדראפט ה-NBA 2005 נבחר גרסיה בבחירה ה-23, על ידי סקרמנטו קינגס. בעונת הרוקי שלו קלע 5.6 נקודות בממוצע למשחק, והעפיל עם סקרמנטו לפלייאוף ה-NBA בפעם השמינית שלה ברציפות. הקינגס הודחו מהפלייאוף כבר בסיבוב הראשון, לאחר שהפסידו מול סן אנטוניו ספרס בתוצאה 2–4. ב-21 בנובמבר 2007 קלע גרסיה שיא קריירה של 31 נקודות במשחק מול פיניקס סאנס. בעונת  פתח ב-36 ממשחקי קבוצתו, וקבע שיאי קריירה של 12.7 נקודות, 3.4 ריבאונדים ו-2.3 אסיסטים למשחק.

בפברואר 2013, לאחר כ-7 עונות וחצי בסקרמנטו, הועבר יחד עם תומאס רובינסון וטיילר האניקט ליוסטון רוקטס, בתמורה לפטריק פטרסון, טוני דאגלס וקול אולדריץ'. בשתי עונותיו ביוסטון קלע 5.9 נקודות בממוצע למשחק, ובשתיהן הודח עמה בסיבוב הפלייאוף הראשון. בדצמבר 2014, לאחר 14 משחקים בעונת , שוחרר מהקבוצה.

בינואר 2016 חתם גרסיה על חוזה בקבוצת "ואקוורוס דה באיאמון" מליגת העל הפוארטו ריקנית, עד לסיום עונת 2015/2016. בשנת 2017 שיחק לתקופה קצרה בקבוצת "אינדיוס דה סן פרנסיסקו" בטרם פרש ממשחק, בגיל 35.

## נבחרת לאומית
בין השנים 2003–2015 שיחק גרסיה עבור נבחרת פוארטו ריקו בכדורסל. בשנת 2003 זכה עם נבחרתו במדליית הכסף במשחקים הפאן-אמריקאיים, ובשנים הבאות זכה עמה גם במדליית ארד (2008) וזהב (2012) בטורניר הסנטרובאסקט, ובמדליית ארד בטורניר אליפות האמריקות בכדורסל (2011). כמו כן השתתף בגביע העולם בכדורסל 2014, בו סיימה פוארטו ריקו במקום ה-19. לאורך הטורניר הצטיין גרסיה עם ממוצע של 17.6 נקודות בממוצע למשחק, כולל תצוגה של 29 נקודות במשחק מול נבחרת ניו זילנד.

## קישורים חיצוניים

## הערות שוליים

קטגוריה:כדורסלני הרפובליקה הדומיניקנית
קטגוריה:כדורסלני אוניברסיטת לואיוויל
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני יוסטון רוקטס
קטגוריה:אישים מהרפובליקה הדומיניקנית שנולדו ב-1981
חצי האי קינג

**חצי האי קינג** (באנגלית: **King Peninsula**) הוא חצי אי רחב, מכוסה קרח, בארץ אלזוורת' שבאנטארקטיקה.

חצי האי ממוקם מדרום לאי ת'רסטון, ומהווה את חופו הדרומי של מצר פיקוק.

אורכו של חצי האי 200 קילומטרים, ורוחבו 40 קילומטרים.

חצי האי בולט לכיוון מערב, בין מדף הקרח אבוט, ומדף הקרח קוסגרוב, ומגיע עד ים אמונדסן.

## היסטוריה
### גילוי ומיפוי חצי האי

חצי האי צולם מהאוויר על ידי צי ארצות הברית במסגרת מבצע קפיצה לגובה בין השנים 1946–1947.

בעת מיפויו לא היה ברור אם מדור באי ארוך, או בחצי אי.

בתצלומים נוספים שצולמו על ידי צי ארצות הברית בשנת 1966 ניתן לראות כי מדובר בחצי אי, אולם באותה שנה ועדת השמות הגאוגרפיים של ארצות הברית (US Board on Geographic Names) פרסמה שמדובר באי.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של אדמירל ארנסט ג'י. קינג (Ernest J. King) מצי ארצות הברית, שהיה ראש מטה המבצעים של הצי בשנים 1942–1945, ואשר אישר את עבודות ההכנה שנדרשו לצורך מבצע קפיצה לגובה.

## קישורים חיצוניים
* חצי האי קינג באתר הסקר הגאולוגי של ארצות הברית
* חצי האי קינג באתר הגאזט האנטארקטי המשווה SCAR של ממשלת אוסטרליה

## הערות שוליים

קינג
מדף הקרח קוסגרוב

**מדף הקרח קוסגרוב** או **מדף הקרח קוסגרואוב** (באנגלית: **Cosgrove Ice Shelf**) הוא מדף קרח רחב, המכסה את החלק המזרחי של המפרץ שבין חצי האי קינג, וחצי האי קאניסטאו, בארץ אלזוורת' שבאנטארקטיקה.

## היסטוריה
### גילוי ומיפוי מדף הקרח
מדף הקרח מופה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

### מקור השם
שמו של מדף הקרח ניתן לו על ידי הוועדה המייעצת לשמות אנטארקטיים.

מדף הקרח נקרא על שמו של לוטננט ג'רום ס. קוסגרוב (Jerome R. Cosgrove), מחיל המילואים של צי ארצות הברית, שהיה קצין תקשורת, בכוח העזר של צי ארצות הברית, במהלך מבצע דיפ פריז בשנים 1967–1968.

## לקריאה נוספת

• Ute Christina Herzfeld, **[https://books.google.co.il/books?id=fIrcBQAAQBAJ&pg=PA198&lpg=PA198&dq=%22Cosgrove+Ice+Shelf%22&source=bl&ots=TT7EBi3Han&sig=ACfU3U2igSZX4TrL-8QsUMDl8x-MjvzDeA&hl=en&sa=X&ved=2ahUKEwj9idfm-rPoAhWoyYUKHVZcABI4ChDoATACegQIBxAB#v=onepage&q=%22Cosgrove%20Ice%20Shelf%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 198

• Smith, J.A., Graham, A.G.C., Post, A.L. et al, **[https://www.nature.com/articles/s41467-019-13496-5 The marine geological imprint of Antarctic ice shelves]**, Nat Commun 10, 5635 (2019). https://doi.org/10.1038/s41467-019-13496-5

• Biddle, L.C., K.J. Heywood, J. Kaiser, and A. Jenkins, 2017, **[https://journals.ametsoc.org/doi/10.1175/JPO-D-16-0221.1?mobileUi=0& Glacial Meltwater Identification in the Amundsen Sea]**, J. Phys. Oceanogr., 47, 933–954, https://doi.org/10.1175/JPO-D-16-0221.1

• Minzoni, R. T., Majewski, W., Anderson, J. B., Yokoyama, Y., Fernandez, R., & Jakobsson, M. (2017), **[https://journals.sagepub.com/doi/full/10.1177/0959683617702226#articleCitationDownloadContainer Oceanographic influences on the stability of the Cosgrove Ice Shelf, Antarctica]**, The Holocene, 27(11), 1645–1658. https://doi.org/10.1177/0959683617702226

## קישורים חיצוניים
* מדף הקרח קוסגרוב באתר הסקר הגאולוגי של ארצות הברית
* מדף הקרח קוסגרוב באתר הגאזט האנטארקטי של ממשלת אוסטרליה
* מדף הקרח קוסגרוב באתר הגאזט האנטארקטי המשווה SCAR של ממשלת אוסטרליה

## הערות שוליים

קוסגרוב
קוסגרוב
קטגוריה:ארצות הברית באנטארקטיקה
חצי האי קאניסטאו

**חצי האי קאניסטאו** (באנגלית: **Canisteo Peninsula**) הוא חצי אי מכוסה קרח, בארץ אלזוורת' שבאנטארקטיקה.

אורכו של חצי האי 50 קילומטרים, ורוחבו 30 קילומטרים.

חצי האי ממוקם בין מפרץ פררו, ומפרץ קראנטון, והוא בולט לעבר הקצה המזרחי של ים אמונדסן.

## היסטוריה
### גילוי ומיפוי חצי האי

חצי האי מופה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה בדצמבר 1946.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמה של אוניית צי ארצות הברית קאניסטאו (USS Canisteo (AO-99)), שהייתה חלק מקבוצת המשימה המזרחית (eastern task group) במהלך מבצע קפיצה לגובה.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA382&lpg=PA382&dq=%22Canisteo+Peninsula%22&source=bl&ots=qbWHqvPcza&sig=ACfU3U0CaW61GHLdpDyaosOBmIkjhSR-xg&hl=en&sa=X&ved=2ahUKEwjJwuO9g7ToAhVUnVwKHWf4AoI4ChDoATACegQICBAB#v=onepage&q=%22Canisteo%20Peninsula%22&f=false Sailing Directions (planning Guide) and (enroute) for Antarctica]**, P 277

• Herzfeld U.C. (2004), **[https://link.springer.com/chapter/10.1007%2F978-3-642-18515-1_6 Detailed Studies of Selected Antarctic Outlet Glaciers and Ice Shelves]**, In: Atlas of Antarctica. Springer, Berlin, Heidelberg, ttps://doi.org/10.1007/978-3-642-18515-1_6

## קישורים חיצוניים
* חצי האי קאניסטאו באתר הסקר הגאולוגי של ארצות הברית
* חצי האי קאניסטאו באתר הגאזט האנטארקטי המשווה SCAR של ממשלת אוסטרליה
* מפת אזור חצי האי קאניסטאו
* חצי האי קאניסטאו באתר marineregions

## הערות שוליים

קאניסטאו